LAOAG CITY – Nagpositibo iti African Swine Fever (ASF) ti sumagmamano a baboy iti Brgy. 9 ken Brgy. 2 iti ili ti San Nicolas.
Daytoy ti kinumpirmaran ni Dr. Loida Valenzuela, ti provincial veterinarian.
Kuna ni Valenzuela nga adda dagiti natay a baboy kadagiti nadakamat a barangay rason a naalaan ti sample ken naipadalan iti testing.
Inbatad na a maipagarup a naggapo ti virus iti maysa a kameng ti PNP a residente iti Brgy. 9 ken nakadestino iti ili ti Marcos gapu ta sumursurot daytoy kadagiti culling areas.
Mainaig iti daytoy, inpakaammo na a posible met a dagiti baboy manipod iti endemic areas ti namunganayan ti panagpositibo iti ASF dagiti taraken a baboy iti Brgy. 2.
Gapu iti daytoy, nakurang a 30 a baboy ti naisakripisyo a naikali manipod kadagiti urban barangay iti nasao nga ili.
Kabayatanna, kuna ni Valenzuala a dagiti laengen nga adda iti protected zone manipod iti ASF ket iti ili ti Pagudpud ken Currimao.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn